stanford-oval/wikipedia huggingface dataset:
Nils Elfving

Nils Christian Alarik Elfving (30. syyskuuta 1925 Helsinki – 9. huhtikuuta 2022) oli suomalainen yrittäjä ja yritysjohtaja, joka sai kauppaneuvoksen arvonimen.
Elfvingin vanhemmat olivat kauppaneuvos Hemming Elfving ja Ingeborg Kristina Mathiasen. Hänen puolisonsa 1953–1967 oli kirjeenvaihtaja Inger Möller, vuonna 1972 hän avioitui fysioterapeutti Solveig Linnea Hartmanin kanssa. Elfving tuli ylioppilaaksi Nya svenska läroverketistä 1945 ja valmistui diplomiekonomiksi Svenska handelshögskolanista 1948. ASLA-Fulbright-stipendiaattina hän oli Yhdysvalloissa 1964. Elfving oli Suomen Gummitehdas -yhtiön apulaisvientipäällikkö 1948, Fin-Fisk A/S:n myyntipäällikkö 1948–1950, H. A. Elfving Oy:n, vuodesta 1971 Oy Elfving Ab, myyntipäällikkö 1949–1953, toimitusjohtaja 1954–1986 ja hallituksen puheenjohtaja 1948–1989. Hän oli myös Oy Agroforst Ab:n toimitusjohtaja vuodesta 1951, Suomen Säilyke Oy:n toimitusjohtaja 1953–1955, Elkuva Oy:n toimitusjohtaja vuodesta 1961, Meriforelli Oy:n toimitusjohtaja vuodesta 1967 ja Turvalaite Oy:n toimitusjohtaja vuodesta 1975. Elfvingillä oli lisäksi useita kotimaisia ja kansainvälisiä liike-elämän ja muita luottamustehtäviä. Sotilasarvoltaan hän oli reservin kersantti. Kauppaneuvoksen arvonimen Elfving sai 1976.
Nils Ericson

Nils Ericson
Nils Ericson, synt. Ericsson (31. tammikuuta 1802 Långbanshyttan, Värmlanti – 8. syyskuuta 1870 Tukholma) oli ruotsalainen vapaaherra ja insinööri.
Nils Ericson oli John Ericssonin veli. Veljekset opiskelivat Baltzar von Platenin luona Götan kanavan rakentamisen aikana. Ericson itse oli sittemmin johtamassa suuria kanavarakennustöitä Ruotsissa, kuten Säfflen kanava, Karlstadin satama- ja kanavarakennukset, Albrektssundin kanava, Dalslandin kanava ja akvedukti Håverudissa. Hänen suurin työnsä oli kuitenkin Trollhätte kanal, Trollhättanin kanava vuosina 1830–1844. Vuosina 1845–1856 Ericson johti Saimaan kanavan rakentamista Suomessa.
Kanava-ajan jälkeen Nils Ericson oli johtamassa Ruotsin ensimmäistä rautateiden rakentamista vuoteen 1862.
Nils Ericson aateloitiin 1854, ja hän otti yhden s:n pois sukunimestään. Vuonna 1860 hänestä tehtiin vapaaherra.
Naked (yhtye)

Naked on nelihenkinen helsinkiläinen hard rock -yhtye. Siihen kuuluvat laulaja-kitaristi The Muff, kitaristi Zack Schleidecker, basisti Ilari sekä rumpali mr. Tikka. Vuonna 2004 Naked julkaisi debyyttialbuminsa This one goes to eleven. Toinen levy Let's get naked...and start a revolution julkaistiin vuonna 2006. Nakedin kokoonpano on pysynyt pääosin samana läpi vuosien, mutta basisti on usein vaihtunut. Nykyinen basisti on yhtyeen neljäs.
Naked on myös tehnyt musiikkivideoita Stefan Lindforsin kanssa. Yhtye soittaa nimellä Straight Perverts Kari Peitsamon albumilla The Unparalleled Adventures of One Hans Pfaall.
Jäsenet

The Muff – laulu, kitara
Zack Schleidecker – kitara
Mr. Tikka – rummut
Ilari Hämäläinen – basso
Diskografia > Studioalbumit

This One Goes to Eleven (2004)
Let's Get Naked... and Start a Revolution (2006)
Superstate (2007)
Double Down (2010)
Diskografia > Singlet

Hard to Get (2002)
Look at Me (2003)
High on Blue Love (2005)
Revolution (2006)
No One's Perfect (2007)
Scream (2007)
Chasing Charlie (2008)
Back to Haunt You (2010)
Sonic High (2011)
Aiheesta muualla

Viralliset kotisivut
myspace sivut
Nilamani Routray

| Nilamani Routray |
| --- | --- |

Intian ympäristöministeri
 23. huhtikuuta 1990 – 10. marraskuuta 1990  
Odishan pääministeri
 26. kesäkuuta 1977 – 17. helmikuuta 1980  
Edeltäjä:  Binayak Acharya
Seuraaja:  Janaki Ballabh Patnaik
Henkilötiedot
Syntynyt: 24. toukokuuta 1920 Balasoren piirikunta, Orissa, Brittiläinen Intia
Kuollut: 4. lokakuuta 2004 (84 vuotta) Cuttack, Orissa, Intia
Tiedot
Puolue:  Janata Dal
Muut puolueet:  Intian kongressipuolue Utkal Congress Bharatiya Lok Dal Janata
Kumppani:  Nalinidevi Routray
Tutkinnot:  Revenshaw College Vidyasagar College Banaras Hindu University
Nilamani Routray (24. toukokuuta 1920 – 4. lokakuuta 2004) oli intialainen itsenäisyysaktivisti ja poliitikko, joka toimi Odishan pääministerinä vuosina 1977–1980. Hänet äänestettiin Lok Sabhaan vuonna 1989, jonka jälkeen hän toimi maansa ympäristö- ja terveysministerinä V. P. Singhin hallituksessa.
Routray toimi pitkän poliittisen uransa aikana kuusi kautta Odishan lainsäätäjänä, 12 kertaa osavaltiohallituksen jäsenenä ja kahdesti Odishan varapääministerinä. Hän oli aktiivinen myös opiskelijapolitiikassa ja toimitti orijankielistä Prajatantra-lehteä. Rajya Sabhassa hän palveli vuosina 1976–1977.
Hänet palkittiin Odisha Sahitya Akademin palkinnolla vuonna 1988. Vuonna 2017 Odishan pääministeri Naveen Patnaik paljasti Routrayta esittävän patsaan Bhubaneswarissa.
Aiheesta muualla

Odishan osavaltion kuvaus Routraysta
India Today -lehden artikkeli terveysministeri Routraysta 1990
Naton kyberpuolustuksen osaamiskeskus
Aiheesta muualla

NATO Cooperative Cyber Defence Centre of Excellence (ulkoiset kotisivut) (englanniksi) (ccdcoe.org)
Exercise Locked Shields 2022 concludes (23.4.2022) (englanniksi) (nato.int)
Finland Wins Cyber Defence Exercise Locked Shields 2022 (englanniksi) (ccdcoe.org)
MPK:n aktiivireserviläiset hopealle kansainvälisessä kyberharjoituksessa (Locked Shields 2021) (mpk.fi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cooperative Cyber Defence Centre of Excellence
Käännös suomeksi
Natalia Avelon

Natalia Avelon
Natalia Avelon (s. 29. maaliskuuta 1980 Wrocław, Puola) on saksalais-puolalainen näyttelijä ja laulaja. Hän muutti perheensä kanssa Puolasta Saksaan Ettlingeniin ollessaan vielä lapsi. Vuonna 2007 Natalia näytteli Uschi Obermaieria Achim Bornhakin elokuvassa Das Wilde Leben. Hän duetoi kyseisen elokuvan soundtrackilla Nancy Sinatran sekä Lee Hazlewoodin kappaleen Summer Wine laulaja Ville Valon kanssa. Kappaleesta on tehty myös musiikkivideo.
Tuotanto > Elokuvat

Das Wilde Leben (2007) – Uschi Obermaier
Der Schuh des Manitu (2001) – Uschi teini-ikäisenä
Far Cry (elokuva) (2008) - Katja Chernov
Tuotanto > Lyhytelokuvat

Der weiße Hirsch (2002) – Lola
Tuotanto > Televisioelokuvat

Prinz und Paparazzi (2005)
Der Club der grünen Witwen (2001) – Kerstin Riemer
Tuotanto > Televisiosarjat

Kahden keikka – Die schöne Tote (2005) – Dunja
Bewegte Männer – Die Oberweitenreform (2005) – Jenny
Der Bulle von Tölz – Süsse Versuchung (2003) – Verkäuferin
Rosa Roth – Geschlossene Gesellschaft (2002) – Simone
Zwei Engel auf Streife – Wodka auf Ex (2002) – Tatjana
Aiheesta muualla

Natalia Avelon Internet Movie Databasessa. (englanniksi)
Natriumbromiitti

| Natriumbromiitti |
| --- | --- |

Tunnisteet
CAS-numero:  7486-26-2
PubChem CID:  23673655
Ominaisuudet
Molekyylikaava:  NaBrO2
Moolimassa:  134,89
Ulkomuoto:  Keltainen kiteinen aine
Liukoisuus veteen:  280 g/l (0 °C)
Natriumbromiitti (NaBrO2) on natrium- ja bromiitti-ionien muodostama epäorgaaninen ioniyhdiste. Yhdistettä käytetään esimerkiksi reagenssina orgaanisen kemian synteeseissä.
Ominaisuudet, valmistus ja käyttö

Huoneenlämpötilassa natriumbromiitti on keltaista kiteistä ainetta. Yhdisteestä tunnetaan myös kidevedellinen trihydraatti (NaBrO2·3H2O). Natriumbromiitti liukenee hyvin veteen.
Natriumbromiittia valmistetaan käsittelemällä natriumhypobromiittia erittäin voimakkaalla emäksellä, jolloin se disproportioituu natriumbromiitiksi ja natriumbromidiksi. Vesi haihdutetaan alennetussa paineessa ja tuote kiteytetään.
Natriumbromiittia käytetään useimmiten vesiliuoksena tekstiilien käsittelyissä ja orgaanisen kemian synteeseissä. Yhdiste hapettaa selektiivisesti sekundääriset alkoholit ketoneiksi ja primääriset estereiksi. Tioeetterit hapettuvat sulfoksideiksi. Natriumbromiittia käytetään myös Hofmann-toisiintumisissa.
Nils Ehrenskiöld

Nils Ehrenskiöld (1674–1728) oli ruotsalainen amiraali ja vapaaherra, joka johti Ruotsin laivastoa Riilahden meritaistelussa vuonna 1714 suuren Pohjan sodan aikana.
Ruotsi hävisi Riilahden taistelun ja Ehrenskiöld jäi vangiksi. Hän sai sankarin maineen, koska taisteli ylivoimaista vastustajaa vastaan. Myöhemmin Ehrenskiöld oli Karlskronassa laivaston talousosaston johtaja.
Raaseporin Bromarvissa sijaitsevan Riilahden kartanon maille pystytettiin muistomerkki Riilahden meritaistelun kunniaksi vuonna 1928. Muistomerkki on omistettu Ehrenskiöldille ja hänen miehistölleen.
Naked Eyes

| Naked Eyes |
| --- | --- |

 Naked Eyesin Pete Byrne
Tiedot
Toiminnassa:  1981–1984, 2005–
Tyylilaji:  synthpop, uusi aalto
Kotipaikka:  Bath, Englanti, Yhdistynyt kuningaskunta
Laulukieli:  englanti
Jäsenet:  Pete Byrne
Entiset jäsenet:  Rob Fisher
Levy-yhtiö:  EMI, Oglio, Parlophone
Aiheesta muualla
Kotisivut
Infobox OKNimi-testi OK: 
Naked Eyes on brittiläinen uuden aallon yhtye, joka nousi suosioon 1980-luvun alussa. Yhtyeen perustivat entiset koulukaverit Pete Byrne (laulu) ja Rob Fisher (koskettimet) Bathissa, Somersetissa, Englannissa vuonna 1981.
Duon ensimmäinen studioalbumi Burning Bridges julkaistiin maaliskuussa 1983 ja Yhdysvalloissa kuukausi myöhemmin nimellä Naked Eyes. Albumin single ”Always Something There to Remind Me”, joka oli coverversio Burt Bacharachin ja Hal Davidin alkuperäisestä kappaleesta, menestyi niin Euroopassa kuin Pohjois-Amerikassakin, sijoittuen Yhdysvaltain Billboard Hot 100 -singlelistan 8. sijalle. Albumin kappaleesta ”Promises, Promises” tuli myös suuri hitti ja se sijoittui Billboard Hot 100 -singlelistan 11. sijalle, mutta Naked Eyesin seuraava albumi Fuel for the Fire ei enää menestynyt hyvin. Sen ainoa single ”(What) In the Name of Love” sijoittui Billboard Hot 100 -singlelistalla vain 39. sijalle. Yhtye hajosi pian tämän jälkeen, ja vuonna 1988 Fisheristä tuli popduon Climie Fisherin toinen osapuoli. Fisher kuoli 25. elokuuta 1999 vatsaleikkauksesta johtuneista komplikaatioista.
Diskografia > Studioalbumit

Burning Bridges (1983)
Fuel for the Fire (1984)
Fumbling with the Covers (2007)
Disguise the Limit (2021)
Diskografia > Kokoelma-albumit

The Best of Naked Eyes (1991)
Promises, Promises (The Very Best of Naked Eyes) (1994)
Naked Eyes / Spandau Ballet – Back 2 Back Hits (1998)
Everything and More (2002)
Diskografia > Singlet

”Always Something There to Remind Me” (1983)
”Voices in My Head” (1983)
”Promises, Promises” (1983)
”When the Lights Go Out” (1983)
”(What) in the Name of Love” (1984)
Diskografia > Musiikkivideot

Always Something There to Remind Me (1982)
Promises, Promises (1983)
Voices in My Head (1983)
When the Lights Go Out (1983)
(What) in the Name of Love (1984)
Cry Baby Cry (2007)
Nils Durchman

Durchman vuonna 1877. Kuva: Daniel Nyblin.
Nils Gustaf Durchman ['durkman] (3. maaliskuuta 1846 Inari – 29. kesäkuuta 1925 Helsinki) oli suomalainen piirilääkäri ja yksi Duodecim-seuran 12 perustajajäsenestä.
Durchmanin vanhemmat olivat kirkkoherra, lääninrovasti Josef Wilhelm Durchman ja Emma Charlotta Reuter. Hän pääsi ylioppilaaksi 1866 Vaasan lukiosta ja opiskeli Helsingin yliopistossa valmistuen filosofian kandidaatiksi ja maisteriksi 1877, lääketieteen kandidaatiksi 1880 ja lääketieteen lisensiaatiksi 1883. Durchman oli yksityislääkärinä Tampereella 1886–1907 ja piirilääkärinä Uudessakaarlepyyssä 1907–1922. Hän oli perustamassa vuonna 1881 Duodecim-seuraa. Durchman oli Tampereen kaupunginvaltuuston jäsenenä.
Nils Durchman oli naimisissa vuodesta 1883 Ljuba Sitkoffin (1859–1931) kanssa. Durchmanin nuorin poika Äly Rae Lemmitty Durchman (1894–1920) kuoli 7. syyskuuta 1920 Savoia S.9 -lentoveneen maahansyöksyssä Alpeilla, tämä vuosipäivä on nykyisin Suomen ilmavoimien vainajien päivä.
Insinööri, yritysjohtaja ja valtiopäivämies Johan Teodor Durchman oli Nils Durchmanin veli.
Norman Painting

Norman George Painting OBE (23. huhtikuuta 1924 – 29. lokakuuta 2009) oli brittiläinen näyttelijä. Hän esiintyi vuodesta 1950 kuolemaansa saakka Phil Archerin roolissa radion saippusarjassa The Archers.
Painting on valmistunut Birminghamin yliopistosta ja Oxfordin Christ Churchista.
Nokimesikko

| Nokimesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Nokimesikot Melidectes
Laji::  fuscus
Kaksiosainen nimi
 Melidectes fuscus  (De Vis, 1897) 
Katso myös
   Nokimesikko Wikispeciesissä   Nokimesikko Commonsissa 
Infobox OKNimi-testi OKIUCN-testi OK: 
Nokimesikko (Melidectes fuscus) on mesikoiden heimoon kuuluva varpuslintu.
Levinneisyys

Nokimesikkoa tavataan Indonesiassa ja Papua-Uudessa-Guineassa. Laji on luokiteltu elinvoimaiseksi.
Night Prayers

| Night Prayers Kronos Quartet |
| --- | --- | --- |

Studioalbumin tiedot
 Äänitetty : 1992–1994
 Julkaistu: 2. syyskuuta 1994
 Tuottaja(t): Judith Sherman
 Tyylilaji: taidemusiikki
 Kesto: 78.49
 Levy-yhtiö: Nonesuch (79346)
Kronos Quartetin muut julkaisut
| Bob Ostertag: All the Rage 1993 | Night Prayers 1994 | Kronos Quartet Performs Philip Glass 1995 |
Night Prayers on yhdysvaltalaisen jousikvartetti Kronos Quartetin albumi, joka julkaistiin vuonna 1994 levymerkillä Nonesuch Records. Levy sisältää musiikkia entisen Neuvostoliiton alueilta Itä-Euroopasta ja Keski-Aasiasta.
Kappaleet

Kongerei – 3.38 (säv. Trad., sov. Steven Mackey)
Lacrymosa – 6.01 (säv. Dmitri Yanov-Yanovsky)
Mugam Sayagi – 21.16 (säv. Franghiz Ali-Zadeh)
Quartet No. 4 – 11.46 (säv. Sofia Gubaidulina)
A Cool Wind Is Blowing – 3.56 (säv. Tigran Tahmizyan)
K'vakarat – 8.09 (säv. Osvaldo Golijov)
Night Prayers – 23.14 (säv. Giya Kancheli)
Kokoonpano

David Harrington – viulu
John Sherba – viulu
Hank Dutt – alttoviulu
Joan Jeanrenaud – sello
Throat Singers of Tuva (Anatoly Kuular, Kaigal-Ool Khovalgy, Kongar-Ool Ondar) – laulu (kappale "Kongerei")
Dawn Upshaw – sopraano (kappale "Lacrymosa")
Djivan Gasparyan – duduk (kappale "A Cool Wind is Blowing")
Mikhail Alexandrovich – kanttori (kappale "K'vakarat")
Aiheesta muualla

Night Prayers discogs.com -sivustolla
Neil Nugent

| Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Maa:   Iso-Britannia> Miesten maahockey. |
| --- | --- | --- | --- |
|  Pronssia | Helsinki 1952 |  |  |
Neil Algernon David Nugent (6. joulukuuta 1926 – 12. huhtikuuta 2018) oli brittiläinen maahockeypelaaja ja olympiamitalisti.
Nugent kuului Ison-Britannian olympiapronssia voittaneeseen joukkueeseen Helsingissä 1952. Hän pelasi olympiaturnauksessa kaksi ottelua tehden Belgiaa vastaan ottelun ainoan maalin. Nugent loukkaantui turnauksessa eikä pystynyt pelaamaan tämän takia kaikissa otteluissa. Koska pronssimitaleja oli varattu vain 11 kappaletta, Nugent ei vastaanottanut mitalia. Nugent ja Derek Day saivat mitalinsa vasta vuonna 2010, 58 vuotta Helsingin kisojen jälkeen. Nugent kuoli 91-vuotiaana 12. huhtikuuta 2018.
Norman Pattiz

Norman J. Pattiz oli yhdysvaltalainen liikemies ja Westwood One -radioverkon perustaja. Yrityksen hallituksen puheenjohtajana hän toimi sen perustamisesta 1974 saakka, ja vuoteen 1994 hän oli myös yrityksen toimitusjohtajana. Vuonna 2008 hänet nimitettiin Los Alamos National Laboratoryn ja Lawrence Livermore National Laboratoryn toiminnasta vastaavien Los Alamos National Securityn ja Lawrence Livermore National Securityn hallituksien puheenjohtajaksi.
Pattiz nimettiin Radio Hall of Fameen vuonna 2009.
Pattiz kuoli joulukuussa 2022. Hän oli 79-vuotias.
Neil McCormick

Neil McCormick (s. 31. maaliskuuta 1961 Englanti) on brittiläinen kirjailija, juontaja ja radiokommentaattori. Hän aloitti toimittajan uransa Hot Press -musiikkilehdessä Dublinissa vuonna 1978. Hän työskenteli Gentlemen’s Quarterlyssa vuodet 1990–1996. Vuodesta 1996 hän on toiminut The Daily Telegraphin rock-kriitikkona. McCormick on kirjoittanut muun muassa Bonosta kertovan kirjan I Was Bono’s Doppelganger, joka ilmestyi vuonna 2003. Hän oli myös mukana kirjoittamassa U2-yhtyeestä kertovaa kirjaa U2 by U2 (2005).
Televisiossa McCormick on säännöllinen vierailija BBC Televisionilla, ja hänellä on Vintage TV:llä oma Neil McCormick's Needle Time -niminen haastattelu-show. McCormick on myös tehnyt musiikkia nimellä The Ghost Who Walks, ja hän on Groovy Dad -yhtyeen keulahahmo.
Nokinärhi

| Nokinärhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistonärhet Cyanocorax
Laji::  cyanomelas
Kaksiosainen nimi
 Cyanocorax cyanomelas  (Vieillot, 1818) 
Katso myös
   Nokinärhi Wikispeciesissä   Nokinärhi Commonsissa 
Infobox OKNimi-testi OKIUCN-testi OK: 
Nokinärhi (Cyanocorax cyanomelas) on varisten heimoon kuuluva varpuslintu.
Levinneisyys

Nokinärheä esiintyy Etelä-Amerikassa. Lajia tavataan Argentiinassa, Boliviassa, Brasiliassa, Paraguayssa, Perussa ja Uruguayssa. Nokinärhen populaatiota ei ole arvioitu, mutta lajia on kuvattu tavalliseksi ja se on luokiteltu elinvoimaiseksi.
Norman Read

| Mitalit | Mitalit | Mitalit |  |
| --- | --- | --- | --- |
|  Norman Read |  Norman Read |  Norman Read |  |
Maa:   Uusi-Seelanti
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 50 km kävely |  |
Norman Read (13. elokuuta 1931 – 22. toukokuuta 1994) oli uusiseelantilainen kävelijä.
Hän syntyi Englannissa ja muutti Uuteen-Seelantiin vuonna 1953. Hän edusti Uutta-Seelantia vuoden 1956 kesäolympialaisissa Melbournessa ja voitti kultaa 50 km kävelyssä.
Hän menehtyi sydänkohtaukseen pyöräilykilpailussa Waikatossa.
Käännös suomeksi
Norman Powell (koripalloilija)

| Norman Powell |
| --- | --- |

Henkilötiedot
Koko nimi:  Norman Powell
Syntynyt: 25. toukokuuta 1993 (ikä 31)
Kansalaisuus:   Yhdysvallat
Koripalloilija
Pelipaikka:  Heittävä takamies
Nyk. joukkue:   Portland Trail Blazers
Sarja:  NBA
NBA-varaus:  46. varaus, 2015 Milwaukee Bucks
Pelaajaura
Yliopistojoukkueet
2011–2015:   UCLA
Seurajoukkueet
2015–2021 2021–:   Toronto Raptors  Portland Trail Blazers
Norman Powell (s. 25. toukokuuta 1993) on yhdysvaltalainen koripalloilija, joka pelaa heittävänä takamiehenä. Hän edustaa NBA-liigassa pelaavaa Portland Trail Blazersia.
Powell pelasi vuosina 2011–2015 Kalifornian yliopiston (UCLA) joukkueessa. Milwaukee Bucks varasi hänet NBA:han toisella kierroksella vuoden 2015 varaustilaisuudessa mutta myi hänen oikeutensa Toronto Raptorsille.
Ensimmäisellä NBA-kaudellaan 2015–2016 Powell pelasi 49 runkosarjaottelua, joissa hän teki ottelua kohden 5,6 pistettä ja otti 2,3 levypalloa. Runkosarjan viimeisessä ottelussa hän teki 30 pistettä Brooklyn Netsia vastaan. Pudotuspeleissä hän pelasi 18 ottelua, joissa hän teki ottelua kohden 3,8 pistettä ja otti 1,5 levypalloa. Kaudella 2016–2017 Powell pelasi 76 runkosarjaottelua, joissa hän teki ottelua kohden 8,4 pistettä ja otti 2,2 levypalloa. Yhdeksässä pudotuspeliottelussaan hän teki keskimäärin 11,7 pistettä ja otti 3,1 levypalloa. Kaudella 2017–2018 Powell pelasi 70 runkosarjaottelua edelliskautta heikommin tilastolukemin, ja pudotuspeleissäkin peliaika jäi vähille. Kaudella 2018–2019 hän pelasi 60 runkosarjaottelua 8,6 pisteen ja 2,3 levypallon keskiarvolla. Pudotuspeleissä hän pelasi 23 ottelua ja teki niissä keskimäärin 6,5 pistettä ja otti 2,2 levypalloa. Eniten peliaikaa hän sai välierissä Milwaukee Bucksia vastaan ja pelasi neljännessä ottelussa lähes 32,5 minuuttia. Toronto voitti loppuotteluissa Golden State Warriorsin ja vei mestaruuden.
Marraskuussa 2019 Powell teki Orlando Magicia vastaan yhden ottelun piste-ennätyksensä 33 pistettä.
Nils Einar Eriksson

Nils Einar Eriksson
Nils Einar Eriksson (10. heinäkuuta 1899 Solna – 9. helmikuuta 1978 Göteborg) oli ruotsalainen funktionalismin ajan arkkitehti. Hän valmistui arkkitehdiksi Kuninkaallisesta teknillisestä korkeakoulusta (KTH) vuonna 1922 ja Ruotsin kuninkaallisesta taidekorkeakoulusta (KKH) vuonna 1925. Hän sai Chalmersin teknillinen korkeakoulun kunniaprofessorin arvon vuonna 1975.
Erikssonin suunnittelemista rakennuksista kuuluisimpia ovat Göteborgissa sijaitsevat Göteborgin konserttitalo (1935), messukeskus Svenska Mässan (1939), Götaälvbron-silta (1939), Folkets hus (1949) ja Park Avenue Hotel (1950) sekä Tukholmassa sijaitseva Folksamhuset (1960).
Aiheesta muualla

Kuvia tai muita tiedostoja aiheesta Nils Einar Eriksson Wikimedia Commonsissa
Nils Erik Bæhrendtz

| Nils Erik Bæhrendtz |
| --- | --- |
 Bæhrendtz vuonna 1959.
Henkilötiedot
Syntynyt: 1916
Kuollut: 14. helmikuuta 2002 (85–86 vuotta)
Ammatti:  juontaja
Nils Erik Bæhrendtz (1916 – 14. helmikuuta 2002) oli ruotsalainen kirjallisuushistorian dosentti sekä radio- ja televisiopersoona. Hänet muistetaan parhaiten visailuohjelma 10 000-kronorsfråganin juontajana. Vuosina 1969–1982 hän johti Skansenia.
Aiheesta muualla

Kuvia tai muita tiedostoja aiheesta Nils Erik Bæhrendtz Wikimedia Commonsissa
Nile / Vader

| Nile / Vader Nile & Vader |
| --- | --- | --- |

Split-albumin tiedot
 Julkaistu: 30. lokakuuta 2009
 Formaatti: 7" kuvalevy
 Tyylilaji: death metal
 Kesto: 06.42
 Levy-yhtiö: Nuclear Blast
Nilen muut julkaisut
| Ithyphallic 2007 | Nile / Vader 2009 | Those Whom the Gods Detest 2009 |
Vaderin muut julkaisut
| Necropolis 2009 | Nile / Vader 2009 | Welcome to the Morbid Reich 2011 |
Nile / Vader on metalliyhtyeiden Nile ja Vader julkaisema yhteinen split-albumi vuodelta 2009. Se julkaistiin rajoitettuna 333:n kappaleen 7" kuvalevynä.
Kappaleet

Permitting the Noble Dead to Descend to the Underworld – 3.32 (Nile)
We Are the Horde – 3.10 (Vader)
Aiheesta muualla

Nile / Vader Discogsissa. (englanniksi)
Albumi Nile / Vader Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Neumarkt in der Oberpfalz

| Neumarkt in der Oberpfalz Neumarkt in der Oberpfalz |
| --- | --- |

 Vaakuna
 fiNeumarkt in der Oberpfalz 
 49°16′59″N, 11°28′01″E 
Valtio:  Saksa
Osavaltio:  Baijeri
Piirikunta:  Neumarkt in der Oberpfalz
Kokonaispinta-ala:  79,01 km2
Korkeus merenpinnasta:  424 m
Väkiluku 2022:  40 808 
 www.neumarkt.de 
Neumarkt in der Oberpfalzin sijainti Neumarkt in der Oberpfalzin piirikunnassa. Pienemmässä kuvassa piirikunnan sijainti Baijerin osavaltiossa.
Neumarkt in der Oberpfalz (lyh. Neumarkt i.d.OPf.) on kaupunki Baijerin osavaltiossa Saksassa. Sen merkittävä nähtävyys on vanhakaupunki kirkontorneineen. Kristoffer Baijerilainen syntyi Neumarktissa 1416.
Maantiede

Neumarkt in der Oberpfalz sijaitsee ylänkömaalla Baijerin pohjoisessa keskiosassa noin 125 kilometriä Münchenistä pohjoiseen ja noin 35 kilometriä Nürnbergistä kaakkoon. Maanteitse matka Nürnbergistä on noin 45 kilometriä.